เงินบาทปิดตลาด 30.61/64
ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.61/64 ปรับตัวแข็งค่าตามภูมิภาค
27 ต.ค. 2554

ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.61/64 ปรับตัวแข็งค่าตามภูมิภาค
นักบริหารเงินจากธนาคาร ซีไอเอ็มบี ไทย เปิดเผยว่า เงินบาทปิดตลาดเย็นนี้อยู่ที่ระดับ 30.61/64 บาท/ดอลลาร์ ปรับตัวแข็งค่าจากเปิดตลาดช่วงเช้าที่ระดับ 30.74/77 บาท/ดอลลาร์ โดยเคลื่อนไหวตามค่าเงินในภูมิภาค 
"ปรับตัวแข็งค่าตามภูมิภาค โดยเฉพาะช่วงท้ายตลาด เนื่องจากปริมาณซื้อขายเบาบาง" นักบริหารเงิน กล่าว
ตลาดยังคงจับตาดูความคืบหน้าการดำเนินการตามมติที่ประชุมผู้นำกลุ่มสหภาพยุโรปที่ให้เพิ่มขนาดกองทุนรักษาเสถียรภาพฯ เป็น 4 เท่า และกดดันให้เจ้าหนี้ของกรีซยอมรับผลขาดทุนมากกว่า 50% ของการถือครองพันธบัตร
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 75.83/87 เยน/ดอลลาร์ ปรับตัวแข็งค่าจากระดับ 76.02/07 เยน/ดอลลาร์ ส่วนเงินยูโรอยู่ที่ระดับ 1.4012/4014 ดอลลาร์/ยูโร ปรับตัวแข็งค่าจากระดับ 1.3961/3962 ดอลลาร์/ยูโร
นักบริหารเงิน คาดว่า เงินบาทจะเคลื่อนไหวอยู่ในกรอบระหว่าง 30.55-30.75 บาท/ดอลลาร์